stanford-oval/wikipedia huggingface dataset:
Melodifestivalen 2008
Kilpailun kulku > 4. semifinaali

Neljäs semifinaali kilpailtiin 1. maaliskuuta Telenor Arenalla Karlskronassa.
| Numero | Artisti | Kappale | Lauluntekijä(t) | Äänet> Kierros 1 | Äänet> Kierros 2 | Äänet> Yht. | Sija | Tulos |
| --- | --- | --- | --- | --- | --- | --- | --- | --- |
| 1 | Niklas Strömstedt | "För många ord om kärlek" | Mahan Moin, Anderz Wrethov | 13 067 | — | 13 067 | 8 |  |
| 2 | Calaisa | "If I Could" | Ingela "Pling" Forsman, Bobby Ljunggren, Jimmy Jansson | 30 124 | 47 846 | 77 970 | 5 |  |
| 3 | Daniel Mitsogiannis | "Pame" | Jakke Erixson, Jon Bordon, Loren Francis, Kristofer Östergren | 20 432 | — | 20 432 | 7 |  |
| 4 | Linda Bengtzing | "Hur svårt kan det va?" | Andreas Johnson, Johan Lyander, Peter Kvint, Yohio | 53 813 | 70 571 | 124 384 | 2 | Finaaliin |
| 5 | Nordman | "I lågornas sken" | Fredrik Kempe | 39 019 | 58 673 | 97 782 | 4 | Toinen mahdollisuus |
| 6 | Sibel | "That Is Where I'll Go" | Bobby Ljunggren, Henrik Wikström, Karl-Ola Kjellholm, Sharon Vaughn | 46 289 | 59 030 | 105 319 | 3 | Toinen mahdollisuus |
| 7 | Fronda | "Ingen mår så bra som jag" | Sylvester Schlegel | 25 234 | — | 25 234 | 6 |  |
| 8 | Charlotte Perrelli | "Hero" | Sharon Vaughn, Johan Fransson, Tim Larsson, Tobias Lundgren | 98 666 | 137 738 | 236 404 | 1 | Finaaliin |
Kilpailun kulku > Toinen mahdollisuus

Toinen mahdollisuus kilpailtiin 9. maaliskuuta Arena Arcticalla Kiirunassa. Toinen mahdollisuus pidettiin kaksikierroksisena. Ensimmäisellä kierroksella toiseen mahdollisuuteen päässeet kahdeksan kappaletta jaettiin neljään pariin, joista jokaisesta puhelinäänestäjät äänestivät toisen toiselle kierrokselle. Toiselle kierrokselle päässeet neljä kappaletta jaettiin kahteen pariin, joista kummastakin puhelinäänestäjät äänestivät toisen finaaliin.
Kilpailun kulku > Toinen mahdollisuus > Ensimmäinen kierros

| Pari | Numero | Artisti | Kappale | Äänet | Tulos |
| --- | --- | --- | --- | --- | --- |
| I | 1 | E-Type & The Poodles | "Line of Fire" | 87 002 |  |
| I | 2 | Sibel | "That Is Where I'll Go" | 103 077 | Toiselle kierrokselle |
| II | 1 | Ola | "Love in Stereo" | 78 477 | Toiselle kierrokselle |
| II | 2 | Caracola | "Smiling in Love" | 51 038 |  |
| III | 1 | Johnson & Häggkvist | "One Love" | 202 353 |  |
| III | 2 | Nordman | "I lågornas sken" | 316 118 | Toiselle kierrokselle |
| IV | 1 | Thérèse Andersson | "When You Need Me" | 57 335 |  |
| IV | 2 | Suzzie Tapper | "Visst finns mirakel" | 73 120 | Toiselle kierrokselle |
Kilpailun kulku > Toinen mahdollisuus > Toinen kierros

| Pari | Numero | Artisti | Kappale | Äänet | Tulos |
| --- | --- | --- | --- | --- | --- |
| I | 1 | Sibel | "That Is Where I'll Go" | 137 065 | Finaaliin |
| I | 2 | Ola | "Love in Stereo" | 103 624 |  |
| II | 1 | Nordman | "I lågornas sken" | 166 735 | Finaaliin |
| II | 2 | Suzzie Tapper | "Visst finns mirakel" | 88 075 |  |
Kilpailun kulku > Finaali

Finaali kilpailtiin 15. maaliskuuta Globenilla Tukholmassa. Finaalissa voittajan valitsivat ympäri Ruotsia kokoontuneet 11 alueraatia sekä puhelinäänestäjät. Kukin raati antoi mielestään seitsemälle parhaalle kappaleelle pisteitä kaavalla 1-2-4-6-8-10-12, ja puhelinäänestyksen kärkiseitsikko sai pisteitä kaavalla 11-22-44-66-88-110-132.
| Numero | Artisti | Kappale | Raatipisteet | Puhelinäänet> Äänet | Puhelinäänet> Osuus | Puhelinäänet> Pisteet | Yht> .Yht. | Sija |
| --- | --- | --- | --- | --- | --- | --- | --- | --- |
| 1 | Charlotte Perrelli | "Hero" | 114 | 397 907 | 16,5% | 110 | 224 | 1 |
| 2 | Sibel | "That Is Where I'll Go" | 39 | 120 587 | 5,0% | 0 | 39 | 7 |
| 3 | Rongedal | "Just a Minute" | 76 | 273 521 | 11,5% | 66 | 142 | 4 |
| 4 | Linda Bengtzing | "Hur svårt kan det va?" | 64 | 115 321 | 4,8% | 0 | 64 | 5 |
| 5 | Christer Sjögren | "I Love Europe" | 1 | 228 674 | 9,5% | 22 | 23 | 9 |
| 6 | Amy Diamond | "Thank You" | 25 | 188 872 | 7,8% | 11 | 36 | 8 |
| 7 | Sanna Nielsen | "Empty Room" | 74 | 449 419 | 18,7% | 132 | 206 | 2 |
| 8 | Nordman | "I lågornas sken" | 4 | 233 467 | 9,7% | 44 | 48 | 6 |
| 9 | Frida feat. Headline | "Upp o hoppa" | 6 | 81 691 | 3,3% | 0 | 6 | 10 |
| 10 | BWO | "Lay Your Love on Me" | 70 | 320 741 | 13,3% | 88 | 158 | 3 |
| Eritellyt raatiäänet> Numero | Eritellyt raatiäänet> Kappale | Eritellyt raatiäänet> Örebro | Eritellyt raatiäänet> Luulaja | Eritellyt raatiäänet> Falun | Eritellyt raatiäänet> Karlstad | Eritellyt raatiäänet> Uumaja | Eritellyt raatiäänet> Norrköping | Eritellyt raatiäänet> Göteborg | Eritellyt raatiäänet> Sundsvall | Eritellyt raatiäänet> Växjö | Eritellyt raatiäänet> Malmö | Eritellyt raatiäänet> Tukholma | Eritellyt raatiäänet> Yht. |
| --- | --- | --- | --- | --- | --- | --- | --- | --- | --- | --- | --- | --- | --- |
| 1 | "Hero" | 12 | 12 | 12 | 12 | 12 | 4 | 6 | 12 | 10 | 10 | 12 | 114 |
| 2 | "That Is Where I'll Go" | 1 | 2 | 4 | 2 | 2 | 2 | 4 | 8 | 1 | 12 | 1 | 39 |
| 3 | "Just a Minute" | 8 | 4 | 6 | 8 | 6 | 10 | 12 | 10 | 2 |  | 10 | 76 |
| 4 | "Hur svårt kan det va?" | 6 | 8 | 10 | 6 | 4 | 8 |  | 4 | 4 | 8 | 6 | 64 |
| 5 | "I Love Europe" |  |  |  |  |  |  | 1 |  |  |  |  | 1 |
| 6 | "Thank You" | 2 | 1 | 1 |  | 1 | 1 | 10 | 1 | 6 |  | 2 | 25 |
| 7 | "Empty Room" | 10 | 6 | 8 | 4 | 10 | 6 |  | 6 | 12 | 4 | 8 | 74 |
| 8 | "I lågornas sken" |  |  |  | 1 |  |  | 2 |  |  | 1 |  | 4 |
| 9 | "Upp o hoppa" |  |  |  |  |  |  |  |  |  | 6 |  | 6 |
| 10 | "Lay Your Love on Me" | 4 | 10 | 2 | 10 | 8 | 12 | 8 | 2 | 8 | 2 | 4 | 70 |
Kauppakomppania

Kauppakomppania oli kauppiaiden, sijoittajien ja osakkaiden muodostama monopoliyhtymä, jonka tarkoituksena oli kaupankäynti, tutkimusmatkat tai siirtomaiden muodostaminen. Kauppakomppanioita alettiin muodostaa 1500-luvulla; ensimmäisenä niistä perustettiin Merchant Adventures -seura Englannissa vuonna 1505. Kauppakomppaniat toimivat yleensä valtioiden suojeluksessa, ja niiden tavoitteena oli taloudellisen hyödyn saaminen ja alueen hallinta. Kauppakomppanioita on ollut erityisesti Britannialla, Saksalla, Portugalilla, Ranskalla ja Alankomailla. Myös Ruotsilla ja Tanskalla oli kauppakomppanioita, ja Venäläis-amerikkalainen kauppakomppania hallinnoi Venäjän Amerikkaa (Alaska) 1800-luvun alkupuoliskolla.
Kauppakomppanioita

| Kauppakompania | Valtio |
| --- | --- |
Hollannin Itä-Intian kauppakomppania:  Alankomaat
Englannin Itä-Intian kauppakomppania:  Englanti
Compagnie de Chine:  Ranska
Hudson’s Bay Company:  Kanada
Itäinen komppania:  Pyhä saksalais-roomalainen keisarikunta
Ranskan Itä-Intian kauppakomppania:  Ranska
Ruotsin Itä-Intian kauppakomppania:  Ruotsi
Ruotsin Länsi-Intian kauppakomppania:  Ruotsi
Tanskan Itä-Intian kauppakomppania:  Tanska
Venäläis-amerikkalainen kauppakomppania:  Venäjän keisarikunta
 British South Africa Company:  Yhdistynyt kuningaskunta
Sierra Leone Company:  Yhdistynyt kuningaskunta
New Zealand Company:  Yhdistynyt kuningaskunta
Kokoro (täsmennyssivu)

Kokoro voi tarkoittaa seuraavia:
Kokoro, budō-käsitteenä
Kokoro, Sōseki Natsumen romaani
Kokoro, Dead or Alive -videopelisarjan hahmo
Kokoro, One Piece -sarjan hahmo
Kokoro, vuoden 1955 elokuva
Kokoro Library, manga- ja kirjasarja
Kokoro Connect, manga-, anime- ja light novel -sarja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kokoro”, voi hakea sivunnimihaulla, laajalla sivunnimihaulla tai tekstihaulla.
Kokoro (romaani)

| Kokoro |
| --- | --- |

Alkuperäisteos
Kirjailija:  Sōseki Natsume
Kieli:  japani
Genre:  romaani
Julkaistu:  1914
Suomennos
Suomentaja:  Kai Nieminen
Kustantaja:  Tammi
Julkaistu:  1985
Ulkoasu:  sidottu
Sivumäärä:  228
ISBN:  951-30-6190-6
Löydä lisää kirjojaKirjallisuuden teemasivulta
Kokoro on Sōseki Natsumen romaani, jossa japanilainen opiskelija tutustuu vanhempaan ”senseihin” ja hänen salaisuuteensa.
Teos on Sōsekin tunnetuin ja suosituin. Kirja on merkittävä modernissa japanilaisessa kirjallisuudessa.
Kirja kuuluu trilogiaan, jonka edelliset ovat Higansugimade (1912) ja Kōjin (1912–1913).
Kokoro voi tarkoittaa sydäntä, mieltä, tunnetta, psyykeä tai henkeä.
Klarinettikonsertto (Mozart)

Basettiklarinetti ja sen taustalla konserton ensimmäisen osan partituuri.
Wolfgang Amadeus Mozartin klarinettikonsertto A-duuri KV 622 sävellettiin vuonna 1791. Konsertto on omistettu klarinetisti Anton Stadlerille. Konsertossa on kolme osaa:
Allegro
Adagio
Rondo – Allegro
Mozart sävelsi teoksen alun perin basettiklarinetille. Anton Stadler kantaesitti konserton Prahassa 16. lokakuuta 1791. Teos oli Mozartin viimeisiä: hän kuoli saman vuoden joulukuussa.
Metslosilliini

| --- | --- |

Metslosilliini
Systemaattinen (IUPAC) nimi
(2S,5R,6R)-3,3-dimetyyli-6-[[(2R)-2-[(3-metyylisulfonyyli-2-oksoimidatsolidiini-1-karbonyyli)amino]-2-fenyyliasetyyli]amino]-7-okso-4-tia-1-atsabisyklo[3.2.0]heptaani-2-karboksyylihappo
Tunnisteet
CAS-numero: 51481-65-3
ATC-koodi: J01CA10
PubChem CID: 656511
DrugBank: DB00948
Kemialliset tiedot
Kaava: C21H25N5O8S2 
Moolimassa: 539,6
SMILES: Etsi tietokannasta: eMolecules, PubChem
Farmakokineettiset tiedot
Hyötyosuus:  ?
Proteiinisitoutuminen: 20–30 %
Metabolia:  ?
Puoliintumisaika: 1–1,2 tuntia
Ekskreetio: renaalinen
Terapeuttiset näkökohdat
Raskauskategoria:  ?
Reseptiluokitus:    
Antotapa: intravenoosi, intramuskulaarinen
Metslosilliini (C21H25S2N5O8) on penisilliineihin kuuluva orgaaninen yhdiste. Sitä käytetään lääketieteessä antibioottina.
Ominaisuudet ja käyttö

Metslosilliinin antibioottiset ominaisuudet perustuvat muiden penisilliinien tavoin bakteerin soluseinän synteesin estämiseen. Se tehoaa moniin bakteereihin, muun muassa grampositiivisista bakteereista esimerkiksi streptokokkeihin ja gramnegatiivisista bakteereista enterobakteereihin. Beetalaktamaasit hydrolysoivat yhdisteen, mutta lääkeainetta voidaan käyttää yhdessä beetalaktamaasien inhibiittorin sulbaktaamin kanssa. Aine annostellaan ruiskeena lihakseen tai suoneen. Metslosilliinia käytetään muun muassa hengitysteiden infektioiden, virtsatulehdusten, ihotulehdusten ja naisten sukupuolielinten infektioiden hoidossa.
Haittavaikutukset

Metslosilliinin haittavaikutuksia ovat muun muassa ripuli, huonovointisuus, veren hyytymisen häiriöt ja suurina annoksina neurotoksisuus.
Valmistus

Metslosilliinin synteesissä 2-imidatsolidinoni sulfonoidaan reaktiolla metaanisulfonyylikloridin kanssa ja toinen 2-imidatsolidinonin aminoryhmistä reagoi fosgeenin kanssa. Näin muodostunut yhdiste reagoi ampisilliinin kanssa, jolloin muodostuu metslosilliiniä.
Keski-Pohjanmaan liitto

| Keski-Pohjanmaan liitto |
| --- | --- |
Tyyppi:  kuntayhtymä (maakuntaliitto)
Toimiala:  aluekehitys ja maakuntakaavoitus
Päämaja:  Rantakatu 14, 67100 Kokkola
Toiminta-alue:  Keski-Pohjanmaan maakunta
Jäsenet:  8 jäsenkuntaa: Kannus, Kokkola, Halsua, Kaustinen, Lestijärvi, Perho, Toholampi ja Veteli; lisäksi edunvalvonnassa osajäseninä: Kruunupyy, Reisjärvi ja Kinnula
Maakuntajohtaja:  Jyrki Kaiponen
Päätöksentekoelin:  Keski-Pohjanmaan maakuntavaltuusto
Aiheesta muualla
Sivusto
Infobox OKNimi-testi OK: 
Keski-Pohjanmaan liitto on yksi Suomen kahdeksastatoista (Ahvenanmaa mukaalukien 19) maakunnan liitosta. Hallinnollisesti se on lakisääteinen, Keski-Pohjanmaan kuntien muodostama kuntayhtymä, joka aluekehitysviranomaisena vastaa maakunnan yleisestä kehittämisestä ja maakuntakaavoituksesta.
Keski-Pohjanmaan liiton toiminnasta ja taloudesta päättää jäsenkuntien kunnanvaltuutetusta muodostettu 36-jäseninen maakuntavaltuusto. Maakuntaliiton viraston toimintaa ohjaa ja valvoo non kerran kuukaudessa kokoontuva 11-jäseninen maakuntahallitus. Keski-Pohjanmaan virasto sijaitsee Kokkolassa (Rantakatu 14).
Liiton operatiivista toimintaa johtaa maakuntajohtaja Jyrki Kaiponen. Hänen johtamistapaansa ensimmäisenä maakuntajohtajakautenaan (11/2018-11/2020) kritisoitiin julkisuudessa marraskuussa 2020.  Tästä huolimatta hänet valittiin uudelle kaudelle maakuntajohtajaksi muutamaa päivää myöhemmin.
Aiheesta muualla

Iina Kluukeri ja Riikka Oosi (5.12.2018) Keski-Pohjanmaan liitto pääsee taas jakamaan hankerahaa – ministeriö piti rahahanat kiinni lähes vuoden (yle.fi)
Klarinettikvintetto

Klarinettikvintettoja ovat muiden muassa:
Klarinettikvintetto (Brahms), Johannes Brahms
Klarinettikvintetto (Mozart), Wolfgang Amadeus Mozart
Klarinettikvintetto (Weber), Carl Maria von Weber
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Klarinettikvintetto”, voi hakea sivunnimihaulla, laajalla sivunnimihaulla tai tekstihaulla.
Kemin Kiikkara

Kemin Kiikkara
| --- | --- |
Sijainti:  65°42′N, 024°25.5′E, Kemi Lapin maakunta Suomi
Merialue:  Perämeri
Pinta-ala:  0,045 km² 
| --- | --- |
Asukasluku:  asumaton
muokkaa - muokkaa wikitekstiä - muokkaa Wikidataa
Kemin Kiikkara on Perämeren kansallispuistoon kuuluva metsäinen saari Perämerellä Kemin edustalla. Se sijaitsee Täikön saaren länsipuolella, noin viiden kilometrin päässä Ajoksen satamasta luoteeseen ja noin kuuden kilometrin päässä lounaaseen Kemin keskustasta.
Saarella kasvaa pääasiassa pihlajalehtoja sekä rantavyöhykkeen pensaikkoa. Muista alueen saarista poiketen katajaa ei kasva saarella juuri lainkaan. Rantoja ympäröivät kapeat rantaniityt.
Monty Pythonin hullu maailma

| Monty Pythonin hullu maailma> Monty Python and the Holy Grail |
| --- | --- |
 Elokuvan virallinen mainosjuliste.
Ohjaaja:   Terry Gilliam  Terry Jones 
Käsikirjoittaja:   Graham Chapman  John Cleese  Terry Gilliam  Eric Idle  Terry Jones  Michael Palin 
Tuottaja:   Mark Forstater  Michael White 
Säveltäjä:  Neil Innes
Kuvaaja:  Terry Bedford
Leikkaaja:  John Hackney
Tuotantosuunnittelija:  Roy Smith
Pääosat:   Graham Chapman  John Cleese  Terry Gilliam  Eric Idle  Terry Jones  Michael Palin 
Valmistustiedot
Valmistusmaa:   Yhdistynyt kuningaskunta
Tuotantoyhtiö:  Python Pictures
Levittäjä:  EMI Films
Ensi-ilta:  3. huhtikuuta 1974
Kesto:  91 min
Alkuperäiskieli:  englanti
Budjetti:  400 000 $
Tuotto:  5 000 000 $
Aiheesta muualla
IMDb 
Elonet
AllMovie
Infobox OKNimi-testi OK: 
Monty Pythonin hullu maailma (engl. Monty Python and the Holy Grail) on brittiläisen Monty Python -koomikkoryhmän toinen elokuva, joka kertoo Kuningas Arthurin ja hänen pyöreän pöydän ritariensa yrityksestä löytää Graalin malja. Se parodioi absurdin ja usein anakronistisen huumorin keinoin pyöreän pöydän ritarien legendaa sekä keskiajan kulttuurin kliseitä.
Elokuva on kohonnut kulttielokuvan asemaan ja menestynyt hyvin kaikkien aikojen parhaita komediaelokuvia listattaessa. Esimerkiksi vuonna 2017 BBC:n äänestyksessä 253 eri puolilta maailmaa olevaa elokuvakriitikkoa valitsi sen kaikkien aikojen 15. parhaaksi komediaksi.
Juoni

Kuningas Arthur ja hänen palvelijansa Patsy ratsastavat ympäri Englantia etsien urheita ritareita Arthurin hoviin Camelotiin. Matkallaan Arthur kohtaa kaksintaistelussa kauhean Mustan Ritarin, joutuu kahnauksiin anarkosyndikalististen talonpoikien kanssa ja toimii ratkaisijana absurdissa noitaoikeudenkäynnissä. Lopulta hän on koonnut pyöreän pöydän ritarinsa, joihin kuuluvat sir Bedevere Viisas, sir Lancelot Rohkea, sir Galahad Siveä ja sir Robin Ei-Ihan-Niin-Rohkea-Kuin-Sir-Lancelot. Matkallaan Camelotiin he kuitenkin näkevät näyn, jossa Jumala käskee heitä etsimään pyhän Graalin maljan.
Arthur ja ritarit kohtaavat linnan, jota vartioivat solvauksia huutavat ranskalaiset ritarit. Nämä huijaavat Arthurin joukon uskomaan omistavansa Graalin. Sir Bedeveren ehdotuksesta ritarit yrittävät Troijan puuhevonen -temppua ja rakentavat valtavan onton puujäniksen. Kun jänis on viety linnaan, he huomaavat kuitenkin, ettei kukaan muistanut piiloutua sen sisään. Päällepäätteeksi ranskalaiset heittävät jäniksen katapultilla heidän niskaansa. Heidän lähtiessään pois näytetään pätkä, jossa ratsastava ritari nitistää ohimennen "Kuuluisan historioitsijan", joka selostaa kuningas Arthurin tarua kameralle BBC-tyyliin.
Ritarit lähtevät etsimään Graalia eri tahoille. Sir Robin ja hänen laulavat trubaduurinsa kohtaavat kolmipäisen ritarin, mutta pääsevät pakoon sillä aikaa kun tämän päät riitelevät keskenään. Sir Lancelot yrittää pelastaa Suolinnasta ahdingossa olevan neidon, mutta löytääkin vain naismaisen prinssi Herbertin. Sir Galahad eksyy luostariin, jota asuttaa suuri joukko nuoria ja miehenkipeitä neitoja, mutta joutuu suureksi harmikseen sir Lancelotin "pelastamaksi" ennen kuin mitään ehtii tapahtua. Arthur ja sir Bedevere kohtaavat kammottavat Ritarit jotka sanovat "Ni" ja joutuvat tekemään heille palveluksia (kuten tuomaan heille pusikon ja kaatamaan metsän suurimman puun sillillä), mutta sir Robinin väliintulo pelastaa heidät.
Arthur ja ritarit kerääntyvät jälleen yhteen (ja selviävät talvesta syömällä sir Robinin trubaduurit, jotka käyvät kaikkien hermoille). Keväällä he kohtaavat pyromaanisen Taikuri Timin, ja tämä johdattaa heidät luolalle, johon on kätketty vihje Graalin olinpaikasta. He pelastuvat täpärästi luolaa vartioivien hirviöiden kynsistä: kaamea tappajajänis räjäytetään Antiokian pyhällä käsikranaatilla, ja kymmensilmäinen (animoitu) luolahirviö kukistuu animaattorin saadessa sydänkohtauksen. Luolassa oleva kaiverrus kertoo Graalin olevan "linnassa nimeltä Aaaaargh". Ritarit ylittävät Kuoleman sillan, ja moni heistä kokee kohtalonsa vastattuaan väärin siltavahdin kysymyksiin. Lopulta Arthur ja sir Bedevere löytävät Aaaarghin linnan, mutta sitä vartioivat samat rääväsuiset ranskalaiset kuin aiemmin. Ritarit polkaisevat tyhjästä valtavan ritariarmeijan ja aloittavat hyökkäyksen päin linnaa. Silloin paikalle kaahaa autolasteittain poliiseja, jotka panevat joukon rautoihin Kuuluisan historioitsijan murhaamisesta, vaikka he eivät ole voineet tehdä sitä, koska heillä ei ole hevosia. Samalla poliisit katkaisevat filmaamisen.
Näyttelijät

Samoin kuin tv-sarjassaan, Chapman, Cleese, Gilliam, Idle, Jones ja Palin esittävät yksin lähes kaikki elokuvan kymmenet pää- ja sivuroolit; alla on lueteltu vain merkittävimmät. Merkittävimmissä naisrooleissa ovat myös Monty Pythonin lentävässä sirkuksessa esiintyneet Carol Cleveland ja Connie Booth (joista jälkimmäinen oli John Cleesen vaimo). Elokuvan laulut säveltänyt Neil Innes esittää päätrubaduuria.
| 0 | 1 | 2 |
| --- | --- | --- |
|   Graham Chapman   | … |   kuningas Arthur    |
|   Terry Gilliam   | … |   Patsy / sydänkohtauksen saava animaattori / Kuoleman Sillan vartija    |
|   Terry Jones   | … |   sir Bedevere Viisas / prinssi Herbert    |
|   John Cleese   | … |   sir Lancelot Rohkea / Musta Ritari / solvaava ranskalainen / Taikuri Tim    |
|   Michael Palin   | … |   sir Galahad Siveä / Suolinnan kuningas / ritari joka sanoo Ni    |
|   Eric Idle   | … |   sir Robin Ei-Ihan-Niin-Urhea-Kuin-Sir-Lancelot    |
|   Connie Booth   | … |   noita   |
|   Carol Cleveland, Avril Stewart, Sally Kinghorn   | … |   neitoja luostarissa    |
|   Neil Innes   | … |   trubaduurien johtaja    |
|   John Young   | … |   Kuuluisa historioitsija    |
Tyyli

Monty Pythonin hullu maailma  on Monty Python -ryhmän ensimmäinen kokonaan uudesta materiaalista koottu elokuva, joka kuvattiin tv-sarjan kolmannen ja neljännen tuotantokauden välisellä tauolla. Sen ohjaajina toimivat Terry Jones ja Terry Gilliam, joista jälkimmäinen teki myös eri kohtauksia yhteen sitovat animaatiopalat.
Elokuvan kuvaukset kärsivät erilaisista vaikeuksista. Sen budjetti oli kokoillan elokuvaksi poikkeuksellisen pieni (noin 150 000 - 200 000 puntaa), ja siitäkin suurin osa oli tullut lahjoituksina Pink Floydin ja Led Zeppelinin kaltaisilta rockyhtyeiltä, jotka ihailivat ryhmän huumoria. Budjetti ei sallinut hevosten käyttämistä, joten Pythonit kehittivät omalaatuisen ratkaisun. Elokuvan alussa mäen takaa kuuluu kopinaa, joka muistuttaa laukkaavan hevosen kavioita; lopulta mäen harjalle ilmestyy kuningas Arthur, joka loikkii eteenpäin kuin istuisi olemattoman keppihevosen selässä, ja hänen perässään juoksee palvelija Patsy, joka hakkaa yhteen kahta kookospähkinää. Myöhemmin kaikki pyöreän pöydän ritarit "ratsastavat" samalla tavalla. Tästä rahapulan sanelemasta absurdista ratkaisusta tuli yksi elokuvan muistettavimpia vitsejä.
Elokuva on kuvattu lähinnä Skotlannissa, mutta esimerkiksi musta ritari -kohtaus on kuvattu Lontoossa elokuvastudion läheisessä metsässä. Skotlannin museoviranomaiset eivät antaneet kuvausoikeuksia omistamiinsa linnoihin, joten Pythonit kykenivät kuvaamaan vain kahdessa yksityisomistuksessa olleessa linnassa, Dounin linnassa ja Stalkerin linnassa. Lopussa esiintyvä "Aaaarghin linna" on Stalkerin linna, kaikkia muita linnoja elokuvassa esittää eri kulmista kuvattu Dounin linna. Camelotin linna, joka nähdään vain kaukaa, on todellisuudessa mäen päälle pystytetty pahvinen pienoismalli. (Tätä myös parodioidaan itse elokuvassa: ritarien ihaillessa Camelotia Patsy tokaisee "se on vain pienoismalli", mutta kuningas Arthur hiljentää hänet nopeasti.)
Ritareiden, jotka sanovat "Ni", johtaja (Michael Palin).
Mishmar HaEmek

| Mishmar HaEmek |
| --- | --- |

 Mishmar HaEmek
 Koordinaatit: 32°36′35″N, 35°8′30″E 
Valtio:  Israel
Hallintoalue:  Pohjoinen
Väkiluku (2019):  1 271
 
 mh.kibbutz.org.il 
Infobox OKVirheellinen NIMI-arvo: 
Mishmar HaEmek (hepr. ‏משמר העמק‎) on kibbutsi Israelin Pohjoisella hallintoalueella Jisreelin tasangolla. Sen asukasluku oli vuoden 2019 lopussa 1 271.
Maantiede

Mishmar HaEmek sijaitsee Israelin pohjoisosassa Jisreelin tasangon eteläosassa. Viereisille kukkuloille istutettiin aikanaan Hashomer Hatzairin metsikkö, joka on nykyisin osa Israelin suurinta Manassen metsää.
Historia

Mishmar HaEmek perustettiin vuonna 1926. Sen ensimmäiset asukkaat olivat juutalaisia siirtolaisia Puolasta. Se oli oman alueensa ensimmäinen kibbutsi ja siitä tuli Hashomer Hatzair -liikkeen keskus. Se tunnettin myös vasemmistolaisen Mapam-puolueen tukikohtana. Monet puolueen johtohahmoista olivat lähtöisin Mishmar HaEmekistä.
Palestiinan mandaattialueen sisällissodan aikana huhtikuussa 1948 kibbutsi joutui Arabien vapautusarmeijan hyökkäyksen kohteeksi. Arabit yrittivät vallata kibbutsin, joka sijaitsi tiellä Jeninistä kohti Haifaa. Puolustajat torjuivat hyökkääjät käydyssä taistelussa ja hävittivät itse sen jälkeen ympäröiviä arabikyliä. Mishmar HaEmekin rakennukset kärsivät merkittäviä tuhoja taistelun aikana, mutta sen siviilien tappiot jäivät vähäiseksi.
Talous ja kulttuuri

Mishmar HaEmekin asukkaat harjoittavat pääasiassa maataloutta. Kibbutsilla viljellään viljaa ja kasvatetaan hedelmiä, maitokarjaa ja siipikarjaa. Yhdessä Galedin kibbutsin kanssa on tuotettu elektroniikkaa ja kodin tarvikkeita. Kibbutsilla on paikallismuseo.
Väestö

Mishmar HaEmekin asukasluku oli vuoden 2019 lopussa 1 271. Vuonna 2002 vastaava lukema oli 935 ja vuonna 1969 700.
Mishmar HaEmek vuonna 1938.
oppilaita vuonna 1956.